Marta Steinsviks vei (Oslo)

Marta Steinsviks vei (1–77J, 2A–16D) er en vei på Mortensrud i bydel Søndre Nordstrand i Oslo. Den går som blindvei sørover fra Stenbråtveien og ender i en snuplass.

Veien fikk navn i 2005 etter Marta Steinsvik, som eide Steinbråten gård til 1940. I etterkant har navnevalget vært omstridt på grunn av Steinsviks uttalte antisemittisme og antikatolisisme, og det er foreslått endret. I Mandal er et tilsvarende gatenavn vedtatt endret.

Veien har bebyggelse knyttet til Stenbråten borettslag  (oppført 2009) , Mikkelsgrenda borettslag (oppført 2007)  og Rudshagen borettslag (oppført 2010–11).

Referanser

Kilder 
 Oslo byleksikon

Veier i Oslo
Veier i bydel Søndre Nordstrand
Veier i Oslo oppkalt etter kvinner